Ńdɔ fɔ́ɔ́ Yóbo a ngávə́ ńkɔ̄bɔ̄ mɔ́, a kpaa miǹkaná, nyé nâ: 2Sɔn fɔ́ɔ́ hə ai é Zāmbá yā a bɛn mə bɔ sósōō, sɔŋ fɔ́ɔ́ hə ai Shadái yǎ a dzála ǹnə́m wáma ai ayǒl yā mīńtyé, 3ńtíé ósə mə ngə́lə́ vəbəgə, ńtíé ósə fəb Zambá ē ngə̄lə́ kwî á mīḿbóg mí dzwé myáma, 4makan sɔŋ nə́ biyé bí ányu byáma byâyǐ kig fálā ḿbə̂ dzam tɔ m̀bɔ́g, oyə́m wáma wâyǐ kig bindi é dzam á nə ńkɔ̄d tɔ də́dā. 5Zǎ ákyaí ḿbə̄ dzǎm tē, ngə́ mavə́ mína məkyə́bə ! A kələ fɔ́ɔ́ kwí ábǒg áwú, mə m̀bāā fɔ́ɔ́ hə mə dzɔ́sɔ̄ nâ enyiŋ dzáma é sə́ kig ai mǎn évǔs ziŋ. 6Mə́ yə́mə ai sósōō wama, ńdɔ̄ mǎngātə̌g kig fɔ́ɔ́ tɔ eyɔŋ. Ǹnə́m wáma wâdzǒ kig fɔ́ɔ́ mā tɔ ai amǒs də́dā yā ényiŋ dzáma. 7Ǹzíziŋ́ wámā ó bɔ̄ anə́ ḿbə̂ mod, ényɔ́ ā lúman ai ma á bɔ̄ fɔ̄ɔ̄ anə́ ḿbɔ abé ! 8Tə myǎdzó naa: “Ḿfí ḿfē ḿbə̂ mod a nə́ dzǎm fidi, éyɔŋ Zambá ā yī nyé vaa ényiŋ ? 9Yə Zambá a yi wóg ńtad wóé éyɔŋ amalá láyī nyé kwī ńsibiná ? 10Ngə́ Shadái ńnyē á tɔ̄bɔ miǹtag míé, ngǎ ngə́ á ngábə kogolan ai Zambá ábǒg ásə ?”